กรณ์ยันหวยออนไลน์เดินหน้าต่อ
รมว.คลังยันหวยออนไลน์เดินต่อ อยู่ระหว่างการดูลู่ทางปฏิบัติจริง
14 ม.ค. 2554

รมว.คลังยันหวยออนไลน์เดินต่อ อยู่ระหว่างการดูลู่ทางปฏิบัติจริง
นายกรณ์ จาติกวณิช รมว.คลัง กล่าวว่า ขณะนี้อยู่ระหว่างการดำเนินการต่อ จากที่ดีเอสไอได้ส่งหนังสือถึงนายอภิสิทธิ์ เวชชาชีวะ นายกรัฐมนตรี กรณีการสอบสวนคดีการฮั้วประมูลระหว่างสำนักงานสลากกินแบ่งรัฐบาลกับ ทางบริษัท ล็อกซเล่ย์ จีเทค เทคโนโลยี ในการทำโครงการออกสลากเลขท้าย 2 ตัว และ 3 ตัว ด้วยเครื่องอัตโนมัติ(หวยออนไลน์) สรุปได้ว่าดีเอสไอไม่รับคดีดังกล่าวเป็นคดีพิเศษ ไม่มีความผิดทางข้อกฎหมายทางอาญา
ทั้งนี้ ที่ผ่านมายังไม่มีความชัดเจนในเรื่องนี้ ขณะนี้กำลังดูว่ามีทางปฏิบัติได้จริงหรือไม่ คาดว่าจะดำเนินการให้เสร็จไม่เกินเดือน มี.ค. 2554